4.1 ลักษณะผลิตภัณฑ์

บริษัทมีนโยบายที่จะพัฒนาอสังหาริมทรัพย์เพื่อขาย ให้เช่า
โดยแบ่งผลิตภัณฑ์สำหรับธุรกิจอสังหาริมทรัพย์เป็นประเภทต่างๆ ซึ่งสามารถสรุปได้ดังนี้

ก) ธุรกิจขายที่ดินเปล่าและบ้านพร้อมที่ดิน

1. บ้านเดี่ยวระดับ A สำหรับกลุ่มลูกค้าที่มีรายได้ระดับสูง ราคาเริ่มต้นที่ 10.0 ล้านบาท

มีเกณฑ์ในการเลือกซื้อที่ชัดเจนและมีเหตุผล คำนึงถึงคุณภาพของบ้าน การส่งมอบบ้าน
ตลอดจนราคาที่เหมาะสม ใช้ชื่อโครงการว่า “ณุศาศิริ” มุ่งเน้นให้ลูกค้าได้ใช้ชีวิตที่รื่นรมย์
ในสังคมคุณภาพ

  2. บ้านเดี่ยวระดับ B สำหรับกลุ่มลูกค้าที่มีรายได้ระดับกลาง ราคาเริ่มต้น 5.0 ล้านบาท
  ซึ่งเป็น

ระดับราคาที่มีอุปสงค์มาก กลุ่มลูกค้าเป้าหมายเป็นกลุ่มที่เริ่มต้นสร้างครอบครัว
ต้องการคุณภาพชีวิตที่ดี ต้องการเลือกซื้อบ้านที่ตอบสนองความต้องการทั้งด้านรูปแบบ พื้นที่ใช้สอย
คุณภาพของบ้าน การส่งมอบบ้าน และราคาที่เหมาะสม ปัจจุบันมีโครงการ “บ้านกฤษณา พระราม
5” เพียงโครงการเดียว  ในอนาคตอาจมีโครงการบ้านเดี่ยวระดับ B  เพิ่มเติม 
โดยจะไม่ใช้ชื่อบ้านกฤษณาอีก เนื่องจากได้รับสิทธิเพียงโครงการเดียว แต่จะใช้ชื่อโครงการ
ที่แตกต่างกันออกไปตามความเหมาะสม

3. บ้านเดี่ยวระดับ C บริษัทฯได้เข้าซื้อโครงการบ้านเดี่ยวบริเวณถนนสุวินทวงศ์
เพื่อพัฒนาเป็นโครงการบ้านเดี่ยวและทาวน์เฮ้าส์ ระดับราคาเริ่มต้นตั้งแต่ 1.4 ล้านบาท
ขึ้นไปจนถึง 4.9 ล้านบาท เพื่อสนองความต้องการของลูกค้าในช่วงเริ่มต้นสร้างครอบครัว

ข) ธุรกิจขายพื้นที่ และให้เช่าพื้นที่ ในส่วนของพลาซ่าทางด้านสุขภาพ

  บริษัทได้เล็งเห็นโอกาสทางด้านธุรกิจที่เกี่ยวเนื่องกับด้านสุขภาพ ในโครงการ “แบงคอคเมดิ

เพล็กซ์” (BMC) ซึ่งเป็นศูนย์กลางทางการแพทย์ ยาและอุปกรณ์การแพทย์ ที่ทันสมัยที่สุดในเอเชีย
ด้วยแนวคิดที่เน้นเรื่องสุขภาพและให้คำปรึกษาแก่กลุ่มลูกค้า
โดยมีกลุ่มธุรกิจและบุคคลที่เป็นกลุ่มเป้าหมายสำหรับการขายพื้นที่ และให้เช่าพื้นที่ ได้แก่คลินิก
สถานพยาบาล ร้านขายยา ร้านอาหาร แพทย์และนักลงทุนด้านสุขภาพ

ค) ธุรกิจรับจ้างก่อสร้าง ที่ตอบสนองการความต้องการของลูกค้าในโครงการบ้านเดี่ยวระดับ A
เท่านั้น

ง) ธุรกิจประเภทคอนโดมีเนียมเนียม Low-Rise และ High-Rise

  ปัจจุบันบริษัทอยู่ระหว่างพัฒนาคอนโดมิเนียมเพื่อขาย 3 โครงการด้วยกันได้แก่ โครงการ

คอนโดมิเนียม UP Ekamai Condominium บริเวณถนนเอกมัย และโครงการ คอนโดมิเนียม
Parc Exo Condominium บริเวณ ถนนเกษตร นวมินทร์ ทั้งสองโครงการข้างต้น
บริษัทฯได้รับอนุมัติจาก สวล.แล้วและจะเร่งก่อสร้างให้ทันส่งมอบให้กับลูกค้าต่อไป
ส่วนโครงการที่เปิดใหม่อีกโครงการ เป็นโครงการ คอนโดมิเนียม The Fresh เป็น Low-Rise
Condo บริเวณซอยไสวสุวรรณ

4.2 โครงการของบริษัท

บริษัทมีโครงการที่ดำเนินงานอยู่ ณ วันที่ 31 ธันวาคม 2554 ดังนี้

รายละเอียดโครงการอสังหาริมทรัพย์ของ บมจ.อั่งเปา แอสเสท

  ------------------------------- ---------------- ---------------- -------------- ----------- ---------- ------------- ------------ ---------- ------------ -- --------- ----------- ---------- --------
                                                                                                                                                                                                 

  ลำดับ                            โครงการ          ลักษณะะโครงการ*   ทีตั้งโครงการ     ปีที่เริ่มพัฒนา   จำนวนยูนิต   มูลค่าโครงการ   ขายแล้วสะสม              โอนแล้วสะสม                คงเหลือขาย              Back Log
                                                                                                          (ล้านบาท)                                                                               

                                                                                                                        ยูนิต          ล้านบาท     ยูนิต             ล้านบาท    ยูนิต         ล้านบาท     ล้านบาท

  โครงการที่อยู่ระหว่างพัฒนา - แนวราบ                                                                                                                                                                  

  1                               ณุศาศิริ พระราม 2   SH + HO          พระราม 2       2553        97         1,863.25      35           533.94     29              515.13    62          1,329.31   101.36
                                  เฟส 1                                                                                                                                                          

  2                               ณุศาศิริ พระราม 2   L                พระราม 2       2553        2          298.00        1            152.91     1.00            152.91    1           145.09     -
                                  ที่ดินเปล่า เฟส 1                                                                                                                                                  

  3                               ณุศาศิริ พระราม 2   L                พระราม 2       2553        49         1,539.90      -            -          -               -         49          1,539.90   -
                                  เฟส 2 ( Lake                                                                                                                                                   
                                  Como )                                                                                                                                                         

  4                               ณุศาศิริ พระราม 2   SH               พระราม 2       2553        149        1,295.00      -            -          -               -         149         1,295.00   -
                                  เฟส 3 ( ณุศาคีรี )                                                                                                                                                

  5                               กฤษณา พระราม 5   SH               กาญจนาภิเษก     2553        120        873.77        23           169.04     18              143.69    97          704.73     25.35

  6                               ณุศาศิริ สาทร -     SH               กัลปพฤกษ์        2553        7          147.86        4            88.99      4               88.99     3           58.87      -
                                  วงแหวน                                                                                                                                                         

  7                               ณุศาศิริ สาทร -     SH               ราชพฤกษ์        2553        19         343.84        17           313.52     16              283.02    2           30.32      16.20
                                  ปิ่นเกล้า                                                                                                                                                         

  รวมโครงการแนวราบ                                                                             443        6,361.62      80           1,258.40   68              1183.74   363         5,103.22   142.91

  โครงการที่อยู่ระหว่างการพัฒนา - แนวสูง                                                                                                                                                                

  1                               แบงคอค เมดิเพล็กซ์  Plaza            สุขุมวิท 42       2553        50         746.33        10           252.87     10              252.87    40          493.46     -
                                  (BMC)*                                                                                                                                                         

  2                               PARC EXO - Condo Con              เกษตร-นวมินทร์   2553        1,296      2,137.88      361          539.53     -               -         935         1,598.35   539.53

  3                               Up Ekamai        Con              เอกมัย          2553        259        1,204.79      113          449.77     -               -         146         755.02     449.77

  รวมโครงการแนวสูง                                                                              1,605      4,089.00      484          1,242.17   10              253       1,121       2,846.83   989.30

  โครงการพื้นที่พลาซ่าให้เช่า                                                                                                                                                                           

  1                               ณุศาศิริ พระราม 2   Plaza            พระราม 2       2553        56         258           N/A          N/A        N/A             N/A       N/A         N/A        
                                  Community Mall                                                                                                                                                 

  2                               PARC EXO - Mall  Plaza            เกษตร-นวมินทร์   2553        N/A        NA            N/A          N/A        N/A             N/A       N/A         N/A        

  รวม                                                                                                                                                                                            

                                                                                                                                                                                                 

  * โครงการ Bangkok Mediplex                                                                                                                                                                     
  Center                                                                                                                                                                                         
  มีนโยบายเป็นสินค้าเพื่อขายและเพื่อเช่า                                                                                                                                                                  
  ------------------------------- ---------------- ---------------- -------------- ----------- ---------- ------------- ------------ ---------- ------------ -- --------- ----------- ---------- --------

4.3 การตลาดและภาวะการแข่งขัน

ภาวะอุตสาหกรรมของธุรกิจพัฒนาอสังหาริมทรัพย์สามารถสรุปได้ดังนี้

ในปี 2554 มีโครงการที่อยู่อาศัยเปิดใหม่ ประมาณ 340 โครงการ รวมกันประมาณ 84,000
หน่วย ในจำนวนนี้เป็นโครงการอาคารชุดประมาณ 110 โครงการ รวมประมาณ 44,000 หน่วย
และเป็นโครงการจัดสรรแนวราบประมาณ 230 โครงการ รวมกันประมาณ 40,000 หน่วย
จากจำนวนนี้ เป็นทาวน์เฮ้าส์ประมาณ 19,000 หน่วย รองลงมาเป็นบ้านเดี่ยวประมาณ 16,000
หน่วย ที่เหลือเป็นบ้านแฝดหรืออาคารพาณิชย์

ประมาณการจำนวนหน่วยโอน กรรมสิทธิ์ที่อยู่อาศัยทั้งที่อยู่อาศัยสร้างขายใหม่และที่อยู่อาศัยมือสอง
ในกรุงเทพฯ-ปริมณฑล สำหรับปี 2554 ทั้งปี ว่าอาจปรับลดลงอีกเหลือประมาณ 135,000 -
140,000 หน่วย หรือเท่ากับลดลงร้อยละ 20-25 เมื่อเทียบกับปี 2553 ที่มีประมาณ 178,000
หน่วย ขณะเดียวกัน มูลค่าการโอนกรรมสิทธิ์ทั้งที่อยู่อาศัยสร้างใหม่และที่อยู่อาศัยมือสองใน
กรุงเทพฯ-ปริมณฑล สำหรับปี 2554 ทั้งปี อาจปรับลดลงเหลือประมาณ 300,000 ล้านบาท
เทียบกับปี 2553 ที่มีประมาณเกือบ 400,000 ล้านบาท หรือเท่ากับลดลงประมาณร้อยละ 26

สำหรับสถานการณ์ตลาดที่อยู่อาศัยในปี 2555 นั้น มีทั้งปัจจัยเกื้อหนุนและปัจจัยที่เป็นอุปสรรค
อีกทั้งอาจมีการเปลี่ยนแปลงพฤติกรรมในหมู่ผู้บริโภคบางส่วนที่ผ่าน ประสบการณ์อุทกภัยใหญ่ในปีนี้มา
โดยที่อยู่อาศัยประเภทแนวสูงจะเป็นตัวเลือกใหม่ของผู้บริโภคที่ยังมีความ หวั่นไหวต่อภัยน้ำท่วม
อาคารชุดตามแนวรถไฟฟ้าขนส่งมวลชนแถบปริมณฑลที่ไม่ห่างไกลจากเมืองมากนัก
ในบริเวณที่ได้รับผลกระทบจากน้ำท่วมน้อย และอยู่ใกล้เคียงสาธารณูปโภคขนาดใหญ่ เช่น
ห้างค้าปลีกขนาดใหญ่ โรงพยาบาล ถนนสายหลัก ฯลฯ
อาจจะได้รับความนิยมมากขึ้นเมื่อเทียบกับโครงการแนวราบในบริเวณใกล้เคียง

ผู้บริโภคจะพิถีพิถันในการเลือกโครงการมากขึ้นและใช้เวลาพิจารณายาวนานขึ้นใน
การตัดสินใจซื้อที่อยู่อาศัยใหม่ในอนาคต โดยเฉพาะด้านทำเลที่อยู่อาศัย
โดยจะให้ความสำคัญกับระดับความสูงของพื้นที่โครงการและระดับความสูงของเส้น
ทางสัญจรรอบด้าน ให้สามารถเดินทางออกสู่ถนนใหญ่สายหลักได้
หรือสามารถเชื่อมต่อรถไฟฟ้าขนส่งมวลชนเพื่อเดินทางสัญจรได้
ผู้บริโภคส่วนหนึ่งที่ต้องการซื้อที่อยู่อาศัยแต่ไม่สามารถซื้อบ้านเดี่ยวได้ เพราะมีงบประมาณจำกัด
หรือความสามารถในการหารายได้ลดลง อาจพิจารณาซื้อห้องชุดคอนโดมิเนียมแทนการซื้อทาวน์เฮาส์
หากไม่มั่นใจว่าโครงการแนวราบในทำเลที่ต้องการจะอยู่ในพื้นที่ที่ปลอดภัยจาก ภาวะน้ำท่วม
อย่างไรก็ตาม ผู้บริโภคส่วนหนึ่งซึ่งไม่มีรายได้เพียงพออาจจำเป็นต้องซ่อมแซมที่อยู่อาศัยเดิมไปก่อน

ผู้ประกอบการซึ่งมีแปลงที่ดินในบริเวณดังกล่าวอาจกระจาย ความเสี่ยง
โดยเปิดโครงการแนวสูงแทนแนวราบในสัดส่วนที่มากขึ้น
หรือดำเนินโครงการในพื้นที่อื่นๆซึ่งไม่กระจุกตัว หรือกระจายโครงการออกไปสู่ต่างจังหวัด
ผู้ประกอบการซึ่งไม่มี Land Bank หรือแปลงที่ดินในความครอบครองในพื้นที่น้ำท่วมหนักอยู่ก่อนแล้ว
มีโอกาสน้อยลงที่จะเปิดโครงการจัดสรรใหม่ในพื้นที่ดังกล่าว
เพราะจะมีหน่วยที่ผู้บริโภคประกาศขายเป็นที่อยู่อาศัยมือสองเพิ่มขึ้น แต่สำหรับผู้ประกอบการที่มี
Land Bank หรือแปลงที่ดินในความครอบครองอยู่ก่อนแล้ว
จะต้องพิจารณาปรับปรุงคุณภาพของแปลงที่ดินให้ดีขึ้น เช่น การถมแปลงที่ดินให้สูงขึ้น
การเสริมความมั่นคงแข็งแรงของแปลงที่ดิน
การจัดเตรียมระบบระบายน้ำภายในและบริเวณรอบแปลงที่ดิน
ก่อนที่ผู้ประกอบการจะเปิดโครงการใหม่บนแปลงที่ดินนั้น
ที่อยู่อาศัยในโครงการซึ่งจะสร้างใหม่น่าจะมีราคาแพงขึ้น
แต่สำหรับที่อยู่อาศัยซึ่งสร้างเสร็จและขายอยู่ก่อนแล้วแต่เดิมนั้น
ผู้ประกอบการอาจต้องทำกิจกรรมส่งเสริมการขายเพื่อระบายสินค้าที่คงค้างจาก
ช่วงที่เกิดอุทกภัยจึงไม่สามารถขึ้นราคาได้

ในปี 2555 ผู้ประกอบการอาจต้องเผชิญกับภาวะขาดแคลนแรงงาน
เนื่องจากแรงงานส่วนหนึ่งในภาคการก่อสร้างทั้งแรงงานไทยจากต่างจังหวัดและ
แรงงานต่างด้าวซึ่งโยกย้ายถิ่นฐานในช่วงเกิดอุทกภัยแล้วอาจไม่กลับมาอีก
วัสดุก่อสร้างน่าจะมีราคาแพงขึ้น เนื่องจากภาครัฐต้องดำเนินการบูรณะซ่อมแซมถนน สะพาน
และสิ่งปลูกสร้างต่างๆจำนวนมาก
อีกทั้งในปัจจุบันยังมีการตรึงราคาวัสดุก่อสร้างเพื่อช่วยเหลือประชาชนในการ
ซ่อมแซมบ้านเรือนที่ประสบอุทกภัย ซึ่งเมื่อหมดช่วงตรึงราคาแล้ว ราคาวัสดุก่อสร้างอาจดีดกลับขึ้น
แต่ในอีกมุมมองหนึ่ง
สภาวะการชะลอตัวในภาคที่อยู่อาศัยของหลายประเทศในภูมิภาคอาจกดให้ราคาวัสดุ
ก่อสร้างเพิ่มขึ้นในอัตราที่ไม่สูงมากนัก
เว้นแต่จะมีสถานการณ์ความรุนแรงในตะวันออกกลางซึ่งมีผลต่อราคาน้ำมันโดยตรง
และราคาวัสดุทางอ้อม

ผู้ประกอบการธุรกิจพัฒนาอสังหาริมทรัพย์หลายราย
ได้ประกาศเลื่อนการเปิดโครงการที่อยู่อาศัยออกไปจากแผนงานเดิมที่จะเปิดในไตรมาสสุดท้ายของปี
2554 ไปเป็นปี 2555
แต่การเปิดโครงการใหม่จำนวนมากน่าจะเกิดต่อเมื่อผ่านพ้นฤดูฝนในปีใหม่ไปแล้ว
โดยในช่วงครึ่งแรกของปีผู้ประกอบการที่ยังมีโครงการเดิมคั่งค้างจะต้องเร่ง
ก่อสร้างและเร่งระบายหน่วยในโครงการเดิมออกไปก่อน
หลังจากที่หยุดชะงักไปนานในช่วงเกิดอุทกภัย แล้วจึงจะเปิดโครงการใหม่

ภาวะ หยุดชะงักของตลาดที่อยู่อาศัยน่าจะเกิดขึ้นต่อเนื่องตลอดไตรมาสสุดท้ายของปี 2554
ไปจนถึงไตรมาสแรกของปี 2555
โดยภายหลังน้ำลดจะเป็นช่วงเวลาของการปรับปรุงซ่อมแซมที่อยู่อาศัยเป็นหลัก
ความต้องการสินเชื่อเพื่อซ่อมแซมที่อยู่อาศัยน่าจะมีมาก
แต่ความต้องการสินเชื่อเพื่อซื้อที่อยู่อาศัยใหม่จะลดลงเพราะมีการชะลอการขอโอนกรรมสิทธิ์ที่อยู่อาศัย

ตลาดที่อยู่อาศัยอาจเริ่มปรับตัวดีขึ้นได้ เล็กน้อยในช่วงไตรมาส 2
และหากสามารถผ่านพ้นช่วงกลางปีไปได้โดยไม่มีปัจจัยเสี่ยงทั้งเรื่องอุทกภัย เศรษฐกิจ
และการเมืองแล้ว ตลาดที่อยู่อาศัยน่าจะดีขึ้นต่อเนื่องในช่วงครึ่งหลังของปี 2555
สอดคล้องกับมุมมองระยะยาวของผู้ประกอบการส่วนใหญ่ไปถึง 6 เดือนข้างหน้า
หรือถึงประมาณกลางปี 2555 ซึ่งมีความคาดหวังที่ดีขึ้นมากเมื่อเทียบกับปัจจุบัน

โครงการก่อ สร้างรถไฟฟ้าสายสีม่วง สีแดง และสีน้ำเงิน คงดำเนินต่อไปในปี 2555
หลังจากหยุดชะงักไปช่วงหนึ่งจากปัญหาอุทกภัย
และจะเป็นปัจจัยเสริมให้การพัฒนาโครงการที่อยู่อาศัยทั้งแนวราบและแนวสูงยัง ดำเนินต่อไปได้
และหากวิกฤตเศรษฐกิจในยุโรปไม่ส่งผลต่อเศรษฐกิจไทยมากนัก ตลาดที่อยู่อาศัยในปี 2555
จะสามารถฟื้นตัวได้อย่างช้าๆ

4.4 กลยุทธ์การแข่งขัน

บริษัทมีกลยุทธ์ต่างๆ เพื่อส่งเสริมการจำหน่ายดังนี้

  4.4.1 กลยุทธ์ด้านผลิตภัณฑ์

บริษัทให้ความสำคัญอย่างมากกับการออกแบบและการจัดวางผังโครงการ
การจัดการสภาพแวดล้อมของโครงการ ระบบสาธารณูปโภคและรักษาความปลอดภัยของโครงการ
รวมถึงการออกแบบบ้าน พื้นที่ใช้สอยภายนอกและภายในบ้าน คุณภาพการผลิต
ความคงทนในด้านการใช้งาน การเลือกใช้วัสดุที่สอดคล้องกับแนวทางการอยู่อาศัย ความปลอดภัย
การบริการหลังการขาย อีกทั้งยังแสวงหานวัตกรรมใหม่ๆ
เพื่อเป็นการเพิ่มมูลค่าให้กับบ้านที่ลูกค้าได้ตัดสินใจซื้อ ทั้งนี้เพื่อให้ลูกค้าได้ใช้ชีวิตที่รื่นรมย์
ในสังคมคุณภาพ

ในส่วนของโครงการบ้านเดี่ยว บริษัทฯรังสรรค์โครงการให้มีพื้นที่ส่วนกลางขนาดใหญ่ มีทะเลสาบ
มีสวนสาธารณะที่เป็นกรีนโซนขนาดใหญ่ ในส่วนของผลิตภัณฑ์
บริษัทมีผลิตภัณฑ์ที่สามารถตอบสนองความต้องการของลูกค้า แบ่งได้ออกเป็น 2 กลุ่ม

1. บ้านสร้างเสร็จก่อนขาย และพร้อมเข้าอยู่

บริษัทฯมีบ้านสร้างเสร็จตามแบบมาตรฐาน และพร้อมให้ลูกค้าเข้าอยู่
โดยบ้านทุกหลังจะต้องผ่านการตรวจสอบคุณภาพจากหน่วยงานควบคุมคุณภาพก่อนที่จะเสนอขายลูกค้า

2. บ้านที่ลูกค้าสามารถปรับเปลี่ยนพื้นที่ใช้สอยจากแบบมาตรฐาน (Flexible Function)

จากการศึกษาความต้องการของลูกค้ากลุ่มเป้าหมายของบริษัท
พบว่ามีลูกค้าที่มีความต้องการในการปรับเปลี่ยนพื้นที่ใช้สอยทั้งภายนอกและภายในบ้าน
บริษัทจึงจัดให้มีสินค้าที่สามารถตอบสนองความต้องการของลูกค้ากลุ่มนี้

ในส่วนของโครงการคอนโดมีเนียม
บริษัทฯมีสินค้าที่จะตอบสนองคนเมืองเพื่อความสะดวกในการเดินทาง
โดยเปิดตัวคอนโดมิเนียมโดยใช้ชื่อ UP Condominium
เพื่อสะท้อนถึงชีวิตคนเมืองที่ต้องการมีชิวิตที่อัพเกรดขึ้น โดยมีราคาเริ่มต้นเพียง 2.3 ล้านบาท
นอกจากนี้ บริษัทยังมีคอนโดมิเนียม Low-Rise ชื่อ Parc Exo Condominium บนทำเลชุมชนใหม่
ถนนเกษตร นวมินทร์ เป็นการตอบโจทก์คนรุ่นใหม่ที่ใส่ใจในสุขภาพ
เป็นคอนโดที่มีพื้นที่ส่วนกลางมากกว่าข้อกำหนด และยังจัดให้มี Sport Mall
ภายในโครงการคอนโดมิเนียมที่จะให้ลูกบ้านสามารถเลือกออกกำลังกายได้หลากหลาย
โดยมีราคาเริ่มต้นเพียง 1.3 ล้านบาท และในปีนี้
บริษัทฯจะเปิดตัวโครงการคอนโดมิเนียมอีกหนึ่งโครงการภายใต้ชื่อ Fresh Condominium

4.4.2 กลยุทธ์ด้านราคา

บริษัทได้กำหนดราคาขายเพื่อสร้างแรงจูงใจและความคุ้มค่าของสินค้า
ตามความเหมาะสมกับสภาวะเศรษฐกิจ และกำลังซื้อของลูกค้า โดยคำนึงถึงต้นทุนของบริษัทเป็นหลัก
อีกทั้งมีการเปรียบเทียบราคาของบริษัทกับคู่แข่งบริเวณเดียวกัน
การตั้งราคาของบริษัทจะตั้งราคาที่ถูกกว่าโครงการระดับเดียวกันเพื่อให้ผู้บริโภคได้สินค้าและราคาที่สมเหตุสมผลที่สุด

4.4.3 กลยุทธ์ด้านการจำหน่าย และช่องทางการจำหน่าย

บริษัทมีการจำหน่ายสินค้าโดยใช้วิธีการขายผ่านพนักงานขาย ณ สำนักงานขายที่ตั้งอยู่ที่โครงการ
ซึ่งจะมีการแสดงสินค้าตัวอย่างให้ลูกค้าได้เห็นถึง คุณภาพของโครงการ คุณภาพของสินค้า
งานตกแต่งที่สามารถสร้างบรรยากาศที่ดีสำหรับการขาย

บริษัทยังมีการจัดกิจกรรมส่งเสริมการขายผ่านงานแสดงบ้านและที่อยู่อาศัยต่างๆ นอกจากนั้น
บริษัทยังมีช่องทางการขายที่เกิดจากการแนะนำของลูกค้าเก่าในโครงการ

4.4.4 กลยุทธ์ด้านการส่งเสริมการขาย

บริษัทเน้นการทำส่งเสริมการขายเพื่อให้ลูกบ้านได้รับผลประโยชน์สูงสุด
โดยเน้นการคล่องตัวในการบริหารการเงินของลูกค้า
โดยให้ลูกค้าสามารถเลือกการผ่อนชำระเงินดาวน์ที่ต่ำ
อีกทั้งลูกค้ายังได้สิทธิประโยชน์จากการแนะนำเพื่อน ญาติ มีซื้อโครงการของบริษัท
นอกจากนี้บริษัทจะเน้นการ
ลดแลกแจกแถมให้แก่ผู้ซื้อเพื่อให้ผู้ซื้อได้รับผลประโยชน์จากการซื้อโดยตรง

4.5 กลุ่มลูกค้าเป้าหมาย

กลุ่มลูกค้าเป้าหมายของบริษัทเป็นลูกค้าระดับกลางถึงระดับบน มีขนาดครอบครัวตั้งแต่ 2-6 คน
เป็นเจ้าของกิจการ ผู้บริหารระดับสูง เจ้าหน้าที่รัฐวิสาหกิจ และพนักงานบริษัทเอกชน

4.6 การจัดหาผลิตภัณฑ์

4.6.1 การจัดให้ได้มาซึ่งที่ดินและสินค้า

บริษัทมีนโยบายที่จะเข้าครอบครองที่ดินพร้อมสิ่งปลูกสร้างในโครงการที่มีความเป็นไปได้
ทั้งนี้การครอบครองดังกล่าวจะถูกพิจารณาจากผลการศึกษาความเป็นไปได้ของโครงการ
สภาวการณ์ของตลาด การแข่งขัน ความต้องการของลูกค้า และความเหมาะสมทางการลงทุน

4.6.2 วัสดุก่อสร้าง

บริษัทมีนโยบายที่จะใช้วัสดุที่มีคุณภาพดี คงทน แข็งแรง ตามมาตรฐานอุตสาหกรรม
เหมาะกับตำแหน่งสินค้า และกลุ่มเป้าหมายของบริษัท

บริษัทแบ่งวิธีการได้มาซึ่งวัสดุก่อสร้างเป็น 3 วิธี ได้แก่

-   ติดต่อโดยตรงกับบริษัทผู้ผลิต โดยผ่านฝ่ายจัดซื้อของบริษัท

-   ติดต่อบริษัทผู้ผลิตโดยผ่านตัวแทนจำหน่าย

-   มอบหมายให้ผู้รับเหมาก่อสร้างเป็นผู้ติดต่อ

4.6.3 ผู้รับเหมาก่อสร้าง

บริษัทมีนโยบายการร่วมงานกับผู้รับเหมาที่มีคุณภาพ
มีมาตรฐานการปฏิบัติงานที่กำหนดตามมาตรฐานของบริษัท
ตลอดจนมีการประเมินคุณภาพและผลงานของผู้รับเหมา เพื่อใช้พิจาณาการจ้างงานครั้งต่อไป

4.7 ผลกระทบต่อสิ่งแวดล้อม

บริษัทมีมาตรการป้องกันและควบคุมไม่ให้ส่งผลกระทบต่อสิ่งแวดล้อมในด้านปัญหาสาธารณูปโภค เช่น
การจัดการขยะ ระบบระบายน้ำ เสียงที่เกิดจากการก่อสร้างที่อาจส่งผลกระทบต่อชุมชน
การรักษาความเป็นระเบียบเรียบร้อยของสถานที่ก่อสร้าง